২০১৭-১৮ উত্তর কোরিয়া সংকট
গণমাধ্যমে মার্কিন গোয়েন্দাদের মূল্যায়ন অনুযায়ী উত্তর কোরিয়ার ক্ষেপণাস্ত্রের ভেতরে বসানোর উপযুক্ত ক্ষুদ্রাকৃতির পারমাণবিক বোমা সফলভাবে তৈরির খবর আসে যার প্রেক্ষিতে ২০১৭ সালের ৮ আগস্ট, রাষ্ট্রপতি ডোনাল্ড ট্রাম্প সাবধান করে দেন যে, উত্তর কোরিয়ার পারমাণবিক হামলার হুমকি "অদৃষ্টপূর্ব আগুন, উন্মত্ততা ও প্রকাশ্য ক্ষমতা প্রদর্শনের সম্মুখীন হবে।" ট্রাম্প উত্তর কোরিয়ার নেতা কিম জং উন-কে নিয়েও বলেন, "তিনি অস্বাভাবিকভাবে বেশি হুমকি দিচ্ছেন" ঘণ্টাখানেকের মধ্যেই উত্তর কোরিয়া সাড়া দেয় এবং ঘোষণা করে, তারা গুয়ামে অবস্থিত মার্কিন ঘাঁটিতে হামলা চালানোর বিষয়টি বিবেচনা করছে।
২০১৭-১৮ উত্তর কোরিয়া সংকট
মার্কিন বিশ্ববিদ্যালয় ছাত্র অটো ওয়ার্মবিয়ের ২০১৭ সালের জুন মাসে ১৮ মাসের বন্দীদশা শেষে কোমায় থাকাবস্থায় উত্তর কোরিয়া থেকে মুক্তি পায়। যুক্তরাষ্ট্রে ফিরে যাওয়ার ছয় দিন পর ১৯ জুন ওয়ার্মবিয়ের অচেতন অবস্থাতেই মারা যায়। কতিপয় মার্কিন কর্মকর্তা তার মৃত্যুর জন্য উত্তর কোরিয়াকে দায়ী করেন। ২০১৭ সালের জুলাই মাসে যুক্তরাষ্ট্রের পররাষ্ট্রমন্ত্রী রেক্স টিলারসন একটি "ভৌগলিক ভ্রমণের নিষেধাজ্ঞার" অনুমোদন দেন যা আমেরিকানদের উত্তর কোরিয়া ভ্রমণের ওপর নিষেধাজ্ঞা আরোপ করে।